õndsuseihu (skr sam´bhogakāya; tb longs spyod pa'i sku; hn baoshen; jp hōshin), hilismahajaanas ja *vadžrajaanas üks *buddha *kolmest ihust *seadmuseihu ja *maise ihu kõrval. Hilismahajaana ja vadžrajaana järgi ilmub kõrgele tasemele jõudnud *bodhisattvate *kujustuses õndsuseihu seadmuseihust  ideaalsel kujul. Sellisteks ideaalseteks kujudeks on mütoloogilised buddhad nagu * Amitābha, * Akšobhja ja * Samantabhadra, kelle tõeliseks asualaks on budismi mütoloogia järgi täiesti puhtad *buddhaväljad, kus nad õpetavad bodhisattvaid ja *jumalaid. I ...